CELEX: 62022TN0016
Language: sk
Date: 2022-01-10 00:00:00
Title: Vec T-16/22: Žaloba podaná 10. januára 2022 – NV/EIB

28.2.2022   
            
            
               SK
            
            
               Úradný vestník Európskej únie
            
            
               C 95/40
            
         
      Žaloba podaná 10. januára 2022 – NV/EIB
      (Vec T-16/22)
      (2022/C 95/57)
      Jazyk konania: francúzština
      
         Účastníci konania
      
      
         Žalobkyňa: NV (v zastúpení: L. Levi, advokátka)
      
         Žalovaná: Európska investičná banka
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  vyhlásil túto žalobu za prípustnú a dôvodnú;
                  v dôsledku toho
               
            
                  —
               
               
                  zrušil rozhodnutie z 5. februára 2021, ktoré ako nepovolenú označilo neprítomnosť žalobkyne v týchto obdobiach: od 29. mája 2020 do 15. septembra 2020, od 30. júna 2020 do 30. septembra 2020, od 7. septembra 2020 do 7. novembra 2020 a od 3. novembra 2020 do 8. januára 2021,
               
            
                  —
               
               
                  v potrebnom rozsahu zrušil rozhodnutie z 1. októbra 2021 o zamietnutí odvolania v správnom konaní podaného 1. apríla 2021 proti rozhodnutiu z 5. februára 2021,
               
            
                  —
               
               
                  zrušil rozhodnutie z 20. apríla 2021, ktoré ako nepovolenú označilo neprítomnosť žalobkyne od 8. januára 2021 do 8. apríla 2021,
               
            
                  —
               
               
                  zrušil rozhodnutie z 3. mája 2021, ktoré ako nepovolenú označilo neprítomnosť žalobkyne od 8. apríla 2021 do 8. júna 2021,
               
            
                  —
               
               
                  v potrebnom rozsahu zrušil rozhodnutie z 27. októbra 2021 o zamietnutí odvolania v správnom konaní podaného 18. júna 2021 proti rozhodnutiam z 20. apríla 2021 a 3. mája 2021,
               
            
                  —
               
               
                  uložil EIB povinnosť zaplatiť odmeny za obdobia od 29. mája 2020 do 8. januára 2021, od 8. januára 2021 do 8. apríla 2021 a od 8. apríla 2021 do 8. júna 2021, zvýšené o úroky z omeškania, ktoré sa majú stanoviť na základe úrokovej sadzby Európskej centrálnej banky zvýšenej o 2 body,
               
            
                  —
               
               
                  uložil EIB povinnosť náhrady škody, ktorú utrpela žalobkyňa,
               
            
                  —
               
               
                  uložil EIB povinnosť nahradiť všetky trovy konania.
               
            
         Dôvody a hlavné tvrdenia
      
      Na podporu svojej žaloby žalobkyňa uvádza tri žalobné dôvody.
      
                  1.
               
               
                  Prvý žalobný dôvod je založený na porušení článkov 2.3, 3.3, 3.4 a 3.6 prílohy X správnych ustanovení, porušení článku 34 Charty samostatne alebo v spojení s článkami 2.3, 3.3, 3.4 a 3.6 správnych ustanovení, zjavne nesprávnom posúdení, porušení povinnosti starostlivosti a zneužití práva.
               
            
                  2.
               
               
                  Druhý žalobný dôvod je založený na porušení povinnosti starostlivosti, porušení článku 41 Charty základných práv Európskej únie a zjavne nesprávnom posúdení.
               
            
                  3.
               
               
                  Tretí žalobný dôvod je založený na porušení článku 33b služobného poriadku a článku 11 správnych ustanovení.